**REFERAT FRÅ «KICK OFF–TUR» TIL HÅHEIM GARD,**

**19.- 20. januar 2024.**

Begge sokneråda i Sveio vart invitert, og me reiste i samla flokk. Me fekk installert oss på kvart vårt rom, før me samlast til ein velsmakande 5-retters middag kl 1900.

Desse møtte :

Frå Sveio sokneråd : Kjell Gunnar Nymark, Leiv Rossehaug, Anne Vierdal, Rikard Stokkenes, Rune Hjelmeseter, Hildur Larsen, Lars Reiersen og Sigrund Breistig.

Frå Valestrand og Førde sokneråd : Tor Helge Hardeland, Elisabeth Reiersen, Else M. Egenberg, Solveig Brynjelsen, Sigmund Skard, Jostein Valen, Wenche Strømøy.

Felles for begge sokneråda : Arild Steinsland

Etter middag orienterte Arild om opphald, timeplan og innhald, og deretter hadde me ein bli kjent runde rundt bordet. Det var veldig kjekt å vera samla begge sokneråda, og få «ansikt» på namna, og vite litt om kvar og ein av oss.

Etter bli kjent runden orienterte Arild om aktuelle ting for sokneråda, alt frå byggmasse til aktivitetar, samt endringar og tankar om korleis me kan bidra til å auke interessa for kyrkja framover. Han hadde ei bildeframsyning over alle kyrkjer/kapell samt alle gravplassar og minnelundar i kommunen. Her var det og tatt med utbetring/utviding og vedlikehald av både kyrkjer og kyrkjegardar. Det var bilde av aktivitetar i, og i regi av kyrkja.: babysong, barnekor, etter skuletid, vaksen korps, diverse tilstellingar, utlevering av bøker til 4. og 6 åringar, konfirmantgudsteneste, ung messe, julespel og vanlege gudstenester. Det blir og arrangert Prestavegstur og Skaparverkets marsj. Konfirmantane har årleg innsamling til Kirkens Nødhjelp, og det er trusopplæring Det er «Lys vaken» for 5. og 6. klasse der dei overnattar i kyrkja. Gudstenester er i kyrkjene, men ein gong i året er det ei gudsteneste på Tittelsnes Grendahus og i Valen kapell.

Kyrkja har og ein del eigedomar som er felles for sokneråda :

* Valestrand kulturkyrkje har ca 4-6 arrangement årleg og samarbeider med Valen-arbeidet, Stord kyrkjeakademi og Valestrand bygdelag.

Styret består av medlemer frå begge sokneråd, fellesråd, Sveio kommune, kantor og sokneprest, samt kyrkjeverge og sekretær. I kulturkyrkja er det kunstutstillingar, og opptreden av kunstnerar, songerar og spelerar, samt kulturkyrkjekaffi

* Gjenbruksløa (2014) er lokalisert i Førde, og føremålet var å betale for soknehus. Det har hatt ei omsetting på ca 1 million årleg. Styret består av to frå Valestrand og Førde sokn og to frå Sveio sokn. (+ 60 medarb.)
* Sveio Soknehus (2016) – der styret består av to frå Valestrand og Førde sokn og 4 frå Sveio (derav to for Bedehus forsamlingssal). Soknehuset har Forsamlingssal, Ungdomssal, Lillesal, 2 møterom, kontor for kyrkja, kapell og lager for uteseksjon. Det er utleige og plass til 200. Sveio Soknehus blir og nytta til kyrkjelydsbasar der begge sokneråda deltar, ungdomsklubb, Tweensklub, kyrkjechill

«Kirken den er et gammelt hus, står om enn tårnene faller»

I vår betydning her er det snakk om bygningane som er i ferd med å forfalle. Det er ikkje lenger ei statskyrkje, og posisjonar og privelegier forsvinn. Medlemstalet i den norske kyrkje går og nedover. Arild viste ein del statistikk over kyrkjelege aktiviteter, både faktaopplysningar og tal som viste deltaking på dei ulike arrangement.

Kyrkja er eit fellesskap. Kyrkja er ikkje berre gudsteneste, men eit møte med folk. Kva kan me gjera for å få til fleire og betre møte med folk ? Arild har vore ein tur i England og sett på korleis dei gjer det der, og det er mange måtar å gjera ting på.

Arild viste til retningslinjer for arbeidet i soknerådet :

§ 9 Menighetsrådets oppgaver

Menighetsrådet skal ha sin oppmerksomhet henvendt på alt som kan gjøres for å vekke og nære det kristne liv i soknet, særlig at Guds ord kan bli rikelig forkynt, syke og døende betjent med det, døpte gis dåpsopplæring, barn og unge samlet om gode formål og legemlig og åndelig nød avhjulpet.

Han tok og opp ein leiarstil som blir kalla Balkong og dansegolv :

« Å vera leiar er å ta ein tur opp på balkongen og sjå om alt fungerar, men i kyrkja føregår alt på golvet (felles)»

Etter orienteringa fekk me utlevert sakspapir for morgondagen, samt eit bøneark og sangar til bruk ved andakt. Me avslutta kvelden med kveldsandakt.